ประกาศสำนักงานมาตรฐานสินค้าเกษตรและอาหารแห่งชาติ เรื่อง กำหนดแบบคำขอรับใบอนุญาต แบบใบอนุญาตเป็นผู้ผลิต ผู้ส่งออก หรือผู้นำเข้าแบบหนังสือแจ้งการส่งออกหรือนำเข้า และแบบใบรับแจ้งการส่งออกหรือนำเข้าสินค้าเกษตรตามมาตรฐานบังคับ (ฉบับที่ 2) 
ประกาศสำนักงานมาตรฐานสินค้าเกษตรและอาหารแห่งชาติ
ประกาศสำนักงานมาตรฐานสินค้าเกษตรและอาหารแห่งชาติ
เรื่อง
กำหนดแบบคำขอรับใบอนุญาต แบบใบอนุญาตเป็นผู้ผลิต ผู้ส่งออก หรือผู้นำเข้า
แบบหนังสือแจ้งการส่งออกหรือนำเข้า
และแบบใบรับแจ้งการส่งออกหรือนำเข้าสินค้าเกษตร
ตามมาตรฐานบังคับ (ฉบับที่
๒)[๑]
 

โดยที่เป็นการสมควรปรับปรุงแบบคำขอรับใบอนุญาตเป็นผู้ผลิตสินค้าเกษตรตามมาตรฐานบังคับและแบบใบอนุญาตเป็นผู้ผลิตสินค้าเกษตรตามมาตรฐานบังคับ
ให้มีความเหมาะสมและสอดคล้องกับกฎกระทรวงกำหนดมาตรฐานสินค้าเกษตรเป็นมาตรฐานบังคับ
อาศัยอำนาจตามความในข้อ ๕ ของกฎกระทรวงกำหนดหลักเกณฑ์ วิธีการ
และเงื่อนไขในการขอรับใบอนุญาตและการออกใบอนุญาตเป็นผู้ผลิต ผู้ส่งออก
หรือผู้นำเข้าสินค้าเกษตรตามมาตรฐานบังคับ พ.ศ. ๒๕๕๓
ออกตามความในพระราชบัญญัติมาตรฐานสินค้าเกษตร พ.ศ. ๒๕๕๑
เลขาธิการสำนักงานมาตรฐานสินค้าเกษตรและอาหารแห่งชาติจึงออกประกาศไว้ ดังต่อไปนี้

ข้อ
๑ ให้ยกเลิกแบบคำขอรับใบอนุญาตเป็นผู้ผลิตสินค้าเกษตรตามมาตรฐานบังคับ
ตามแบบ มกษ. ๑ และแบบใบอนุญาตเป็นผู้ผลิตสินค้าเกษตรตามมาตรฐานบังคับ ตามแบบ มกษ.
๒ ที่แนบท้ายประกาศสำนักงานมาตรฐานสินค้าเกษตรและอาหารแห่งชาติ เรื่อง
กำหนดแบบคำขอรับใบอนุญาต แบบใบอนุญาตเป็นผู้ผลิต ผู้ส่งออก หรือผู้นำเข้า
แบบหนังสือแจ้งการส่งออกหรือนำเข้าสินค้าเกษตรตามมาตรฐานบังคับ ลงวันที่ ๗ มีนาคม
๒๕๕๗ และให้ใช้แบบคำขอรับใบอนุญาตเป็นผู้ผลิตสินค้าเกษตรตามมาตรฐานบังคับ ตามแบบ
มกษ. ๑ และแบบใบอนุญาตเป็นผู้ผลิตสินค้าเกษตรตามมาตรฐานบังคับ ตามแบบ มกษ. ๒
ที่แนบท้ายประกาศนี้แทน

ข้อ
๒ ใบอนุญาตเป็นผู้ผลิตสินค้าเกษตรตามมาตรฐานบังคับ
ที่ออกให้แก่ผู้ขอรับใบอนุญาตก่อนวันที่ประกาศนี้ใช้บังคับ
ให้คงใช้ได้ต่อไปจนกว่าจะสิ้นอายุ

ข้อ
๓ บรรดาคำขอรับใบอนุญาตเป็นผู้ผลิตสินค้าเกษตรตามมาตรฐานบังคับ
ที่ได้ยื่นไว้ก่อนวันที่ประกาศนี้ใช้บังคับและยังอยู่ในระหว่างการพิจารณา
ให้ถือว่าคำขอนั้นเป็นคำขอตามประกาศนี้


ประกาศ ณ วันที่ ๒๐
กันยายน พ.ศ. ๒๕๕๙
ดุจเดือน ศศะนาวิน
เลขาธิการ
สำนักงานมาตรฐานสินค้าเกษตรและอาหารแห่งชาติ
[เอกสารแนบท้าย]

๑. คำขอรับใบอนุญาตเป็นผู้ผลิตสินค้าเกษตรตามพระราชบัญญัติมาตรฐานสินค้าเกษตร
พ.ศ. ๒๕๕๑ และที่แก้ไขเพิ่มเติม (แบบ มกษ. ๑)
๒. ใบอนุญาตเป็นผู้ผลิตสินค้าเกษตร อาศัยอำนาจตามความในพระราชบัญญัติมาตรฐานสินค้าเกษตร
พ.ศ. ๒๕๕๑ และที่แก้ไขเพิ่มเติม สำนักงานมาตรฐานสินค้าเกษตรและอาหารแห่งชาติออกใบอนุญาตฉบับนี้ให้ (แบบ มกษ. ๒)

(ดูข้อมูลจากภาพกฎหมาย)








ปริยานุช/จัดทำ
๒ พฤศจิกายน
๒๕๕๙

ชวัลพร/ตรวจ
๑๕ พฤศจิกายน
๒๕๕๙


























[๑] ราชกิจจานุเบกษา
เล่ม ๑๓๓/ตอนพิเศษ ๒๔๕ ง/หน้า ๒๙/๒๗ ตุลาคม ๒๕๕๙